Tauçac

Tauçac o TaussacIEO_BdTopoc : http://bdtopoc.org(Taussac-la-Billière en francés) es una comuna lengadociana situada dins lo departament d'Erau e la region d', ancianament de Lengadòc-Rosselhon.

Geografia
La comuna es a l'Òrta, al sud del territòri.

 Perimètre del territòri 

Toponimia
Tauçac
La prononciacion es [tαu'sak]. Las fòrmas ancianas son : apud Taussacum, minarium de Taussaco en 1199, villa de Tauciaco en 1233, Tausac en 1643, masage de Taussac en 1681, Tauxac en 1759, 1740-60, eglise, paroisse de Taussac en 1740-60, Taussac en 1770-72 (mapa de Cassini)Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 393. 

Segon Dauzat e Rostaing, lo vilatge seriá atestat cap a 936, Taussina (mencion tirada del marrit diccionari topografic d'Eugène Thomas). Lo sufixe -ina correspond pas a la fòrma actuala e sembla dificil d'anar pus luènh. Lo començament de la fòrma sembla d'anonciar Tauçac, mas sembla dificil d'admetre, mai que mai en lengadocian, que la vocalizacion  (Talç- > Tauç-) siá dejà complida al sègle X. Frank R. Hamlin, atal coma Dauzat e Rostaing, explican Tauçac per un nom galloroman d'òme (gentilici latin o gallic, segon Hamlin), Talicius, amb lo sufixe -acum Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 668, a Talcy, latinizacion del sufixe gallés -ācon. Amb aquela suposicion, Tauçac èra donc una anciana granda proprietat antica qu'aviá per mèstre Talicius. Lo nom seriá donc passat per *Talciago, puèi per *Tauça-. 
Maurian
Las fòrmas ancianas son : ad Maurianum, a Mauriano en 1164, de Mauriano en 1271, [l'église] de N.D. de Maurian en 1740-60, N.D. de Maurian en 1770-72 (mapa de Cassini)Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 239-240. 

Amb lo sufixe -anum, es un nom comparable als nombroses Mauriac, acabats, eles, pel sufixe -acum, e qu'an per basa lo nom latin Maurius (Frank R. Hamlin escriu curiosament l'escais-nom [cognomen] Maurus e sufixe -i-anum)
Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 442. Maurian èra donc probablament una anciana granda proprietat antica qu'aviá per mèstre Maurius. 
La Billière
Las fòrmas ancianas son : la Biliere en 1670, [village] de Villere en 1740-60, l'aviliere en 1759, Villiere H[au]te, B[as]se en 1770-72 (mapa de Cassini). L'origina es malsegura : derivat del gallic *bilio-, « aubre [sacrat ?] » o de *Billio-, nom d'òme (Flutre, Revue Internationale d'Onomastique, VIII, p. 278), o transferiment (per un nom pirenenc [gascon] de famille) de Vilhèras, Vilhèra (Bearn) (Pirenèus Atlantics), Vilhèra (Nauta Garona), etcFrank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 44. 

 Istòria 
A la Revolucion, la municipalitat èra Taussac et Douch http://cassini.ehess.fr/cassini/fr/html/fiche.php?select_resultat=37143(Tauçac e Dotz). Quand se creèt la comuna de Ròsis, lo 27 de setembre de 1827, li annexèron Dotz, Héric, Madale (nom franceses).

 Administracion 

 Abans la refòrma cantonala de 2014, aplicada en 2015, la comuna èra del canton de Sant Gervais; es ara del canton de Clarmont d'Erau.

 Demografia 

 En 1830-1831, la comuna pèrd Dotz.
 En  la populacion èra de  abitants e la densitat èra de  ab/km².

Luòcs e monuments

Personalitats ligadas amb la comuna

Veire tanben
 Comunas d'Erau

Ligams extèrnes

Nòtas

Categoria:Comuna d'Erau
Categoria:Comuna de Lengadòc